# Darbininkų balsas

### Straipsnis iš Vikipedijos, laisvosios enciklopedijos.

„Darbininkų balsas“ – kelių kairiosios pakraipos laikraščių, ėjusių Lietuvoje ir užsienyje pavadinimas.

- 1. LSDP žurnalas, nuo 1901 m. liepos iki 1906 m. balandžio spausdintas Tilžėje ir Bitėnuose. 1901 – 1904 m. ėjo kas du mėnesiai, nuo 1905 m. – mėnesinis. Išėjo 36 numeriai.

  Pirmus tris numerius redagavo Vladas Sirutavičius. Techniniu redaktorium buvo Juozas Bagdonas, kuris, nenorėdamas, kad DB sudarytų konkurenciją jo redaguojamiems Varpui ir Ūkininkui, išimdavo visą politinę medžiagą, palikdamas vien darbininkų buities vaizdelius. Dėl L. Vaineikio bylos į Mažąją Lietuvą pabėgęs Augustinas Janulaitis laikraštį redagavo vietoje, kol 1906 m. Vilniuje pradėjo legaliai eiti „Naujoji Gadynė“.

  Laikraščio administratore dirbo Morta Zauniūtė, bendradarbiavo Petras Avižonis, Andrius, Antanas ir Juozas Baltrušaičiai, Jonas Basanavičius, Kipras Bielinis, Jonas Biliūnas, Mykolas Biržiška, Alfonsas Bruožis, Vanda Didžiulytė, Juozas Grinius, Zofija Gruzdytė, Konstantinas Jasiukaitis, Steponas Kairys, V. Kisielius, Jonas Krikščiūnas, Juozas Lozoraitis, B. Marcinkaitis, Jonas Matulaitis, Stasys Matulaitis, Vincas Kapsukas, Vladas Mongirdas, Alfonsas Moravskis, Pranas Paršaitis, Vladas Požela, Sofija Pšibiliauskienė, Vladas Putvinskis, Jeronimas Ralys, Petras Raudonikis, A. Rucevičius, Vladas Sirutavičius, Kostas Stiklius, K. Stupinkevičius, Jurgis Šaulys, D. Šidlauskis, M. Tomkytė Damijonaitienė, Mykolas Valaitis, J. Vanagaitis, Povilas Višinskis, A. Vroneckis, Žemaitė.

- 2. Dvisavaitinis socialdemokratų laikraštis, 1924 – 1926 m. ėjęs Šiauliuose. Redagavo P. Čeponis ir J. Morkelis.

- 3. LSDP Organizacijos užsienyje laikraštis, nuo 1930 m. birželio 1 d. iki 1931 m. spalio dukart per mėnesį ėjęs Rygoje 2000–3000 egz. tiražu. Iš viso išleista 20 numerių, iš jų 10 dvigubų. Atsakingas redaktorius buvo Latvijos „Socialdemokrats“ laikraščio reporteris Peteris Turinšas, redaktorius nuo 1931 m. birželio iki gruodžio mėn. – M. Pilotas, techninį darbą atliko Zigmas Buračas ir Ernestas Skujeniekas. Leido „Žibinto“ leidykla. Lėšomis, kas mėnesį po 50 latų, rėmė Latvijos SDDP. 1930 m. m. spausdino K. Narkevičiaus spaustuvė Rygoje, paskutinį metų numerį – „Burtnieks“ spaustuvė, 1931 m. metais visus numerius – „Esperanto“ spaustuvė.

- 4. Klaipėdos krašto lietuvių darbininkų nepriklausomos minties savaitraštis, ėjęs 1932 – 1933 m. Klaipėdoje.

- 5. Didžiosios Britanijos lietuvių, dešiniųjų socialdemokratų tautinės krypties laikraštis, nuo 1956 m. birželio mėn. iki 1967 m. sausio mėn. leistas Londone. Iš pradžių mėnesinis, 18 numerių buvo išspausdinta Lietuvių profsąjungų rotatoriumi. Nuo 1958 m. spausdintas spaustuvėje, leistas kas du mėnesius. Išėjo 68 numeriai. Redaktoriai – Juozas Vilčinskas ir Kazimieras Barėnas.

  Bendradarbiavo Kipras Bielinis, Steponas Kairys, Jonas Vilkaitis, Vladas Sirutavičius, Jonas Gutauskas, K. Valteris, A. Pužauskas, Aleksas Zamžickas, R. Baublys, Arnas Funkas, V. Grinkevičiūtė – Funkienė, J. Petraitis.

- 6. Lietuvos darbininkų sąjungos laikraštis, 1989 – 1990 m. ėjęs Klaipėdoje.

Rodomas puslapis "http://lt.wikipedia.org../../../d/a/r/Darbinink%C5%B3_balsas.html"

Kategorijos: Lietuvos spauda | Laikraščiai | Žurnalai

##### Views

- Straipsnis
- Aptarimas
- Dabartinė versija

##### Paieška